stanford-oval/wikipedia huggingface dataset:
Harri Pursiainen
Ura

Pursiainen toimi tie- ja vesirakennushallituksessa lakimiehenä 1979–1984. Hän siirtyi liikenneministeriön nuoremmaksi hallitussihteeriksi 1984. Sen jälkeen hänet on nimitetty ministeriön vanhemmaksi hallitussihteeriksi 1985, hallitusneuvokseksi 1992.
Pursiainen on toiminut ministeriön viestintämarkkinaosaston johtotehtävissä ensin yksikön päällikkönä 1989–1999, apulaisosastopäällikkönä ja ylijohtajana 2001–2006. Hänet nimitettiin viestintämarkkinaosaston apulaisosastopäälliköksi 1999, saman osaston osastopäälliköksi 2002 ja ministeriön kansliapäälliköksi 2006 ja 2011.
Pursiainen toimi valtion edustajana Yleisradion hallintoneuvostossa ja hallituksessa 1985–1989. Hän työskenteli Euroopan komission tietoyhteiskunta-asioista vastaavalla pääosastolla 1994 ja toimi Euroopan unionin neuvoston teletyöryhmän ja audiovisuaalisen työryhmän puheenjohtajana 1999.
Pursiainen on ollut Suomen osapuolen Saimaan kanavan kanavavaltuutettu 1. tammikuuta 2007 lukien. Hän johtaa muun muassa viestintähallinnon, radiohallinnon ja lehtiasiain neuvottelukuntia. Hän johtaa myös Saimaan kanavan komissiota ja on toinen Helsingin seudun maankäyttö- ja liikenneneuvottelukunnan puheenjohtajista sekä jäsen muun muassa turvallisuuskomiteassa ja valtion työnantajapolitiikan neuvottelukunnassa.
Muu toiminta

Pursiainen on kirjoittanut kolumneja mm. digitaalitaloudesta sekä viestintä- ja liikennepolitiikasta eri lehtiin ja julkaisuihin, säännöllisesti mm. Tietoviikkoon, Talous-Sanomiin, Kauppalehteen ja Savon Sanomiin.
Ansiomerkit

Pursiaiselle on myönnetty Suomen Valkoisen Ruusun komentajamerkki, sotilasansiomitali, Rajavartiolaitoksen ansioristi, moottoriliikenteen ansiomitali ja Viestiristi.
Shin’ichi Suzuki

Shin'ichi Suzuki (jap. 鈴木鎮一, 1898 – 1998) oli kansainvälisesti tunnettu musiikkipedagogi ja viulisti. Hän on tärkeimpiä nykyajan musiikkikasvatukseen vaikuttaneita henkilöitä ja lukuisissa maissa käytettävän Suzuki-metodin luoja.
Elämä

Shin'ichi Suzuki syntyi 1898 Nagoyassa, Japanissa seitsemän lapsen perheeseen. Isä, Masakichi Suzuki, omisti maan suurimman viulutehtaan, jossa poika kävi kesäisin töissä. Isältään poika omaksui myös keskeiset arvonsa: jatkuvan oppimishalun, nöyryyden, rehellisyyden, vilpittömyyden ja sinnikkään työnteon.
Viulu oli Suzukille kuitenkin vain leikkikalu 17-vuotiaaksi saakka, jolloin hän kuuli ensimmäistä kertaa levyltä viulunsoittoa. Franz Schubertin "Ave Maria" Mischa Elmannin soittamana vaikutti nuoreen Shin'ichiin syvästi. Hän alkoi omin päin opetella viulunsoittoa jäljitellen levyltä kuulemaansa Haydnin menuettia. 21-vuotiaana Suzuki matkusti Tokioon opiskelemaan viulunsoiton alkeita ja musiikinteoriaa.
Onnekkaiden sattumien seurauksena Suzuki muutti pian Berliiniin, missä hän sanoo opiskelleensa kahdeksan vuotta Karl Klinglerin johdolla. Suzuki kertoi myös tutustuneensa moniin aikansa tunnetuimpiin muusikoihin ja mm. tiedemieheen ja viulunsoiton harrastajaan, Albert Einsteiniin. Suzukin kuoleman jälkeen on tuotu esille todisteita, että häntä ei huolittu Berliinissä oppilaaksi ja että muutkin osat hänen elämäntarinastaan saattavat olla keksittyjä. Suzukin puolustajien mukaan väärennösväitteet ovat perättömiä, ja muistuttavat, että Klingler olisi ehtinyt elinaikanaan hyvin kiistää olleensa Suzukin opettaja mutta ei koskaan puuttunut Suzukin väitteisiin. Suzuki kävi paljon konserteissa ja pohdiskeli musiikin ja taiteen koko olemusta – samalla, kun myönsi omat puutteensa esiintyjänä. Berliinissä hän tapasi myös tulevan vaimonsa Waltraudin.
Palattuaan Tokioon Suzuki opetti keisarillisessa konservatoriossa viulunsoittoa. Ratkaiseva käänne tapahtui, kun eräs isä pyysi opettamaan 4-vuotiaalle pojalleen viulunsoittoa. Näin nuoren lapsen opettamisesta Suzukilla ei ollut mitään tietoa, mutta hän sai oivalluksensa äidinkielen oppimisprosessin soveltamisesta musiikinopiskeluun. Koska kaikki japanilaiset osaavat puhua vaikeaa kieltä, miksi he eivät oppisi soittamaan viulua samalla tavalla: kuuntelemalla ja matkimalla?
Toisen maailmansodan loputtua 1945 Suzuki muutti Matsumotoon ja aloitti "lahjakkuuskasvatus"-ohjelman. Viimeiset kolme vuotta perhe oli asunut rahattomana ja nälkäisenä pikkukaupungissa, mutta samaan aikaan Suzuki oli kehitellyt mielessään ideaa pienille lapsille suunnatusta musiikkikasvatuksesta, jossa jokaisella (terveellä) lapsella uskotaan olevan lahjakkuutta musiikinopiskeluun. Ohjelmasta tuli pian hyvin suosittu, ja mukana oli tuhansia lapsia. Lahjakkuuskasvatus ei ollut ainoastaan musiikinopiskelua: se oli uudenmallinen päiväkoti, jossa opiskeltiin mm. piirustusta, kaunokirjoitusta ja englannin kielen alkeita.
Lahjakkuuskasvatus herätti ajan mittaan suurta huomiota myös ulkomailla. Vuonna 1964 Suzuki kiersi Yhdysvalloissa oppilasryhmänsä kanssa, jonka nuorimmat jäsenet olivat 5-vuotiaita. Esiintymiset televisioitiin, ja ne saivat valtavasti huomiota. Sittemmin Suzuki-metodia on alettu käyttää lukuisissa maissa eri soittimien opetukseen.
Suzuki kuoli 26. tammikuuta 1998 kotonaan Matsumotossa, vain vähän ennen sadan vuoden ikää.
Keskeisiä pedagogisia näkemyksiä

Lahjakkuus
Suzukin mukaan jokainen lapsi on lahjakas, ainoastaan ympäristötekijät määräävät miten lahjakkuutta kehitetään. 1950-luvun Japanissa 6-vuotiasta lasta soittamassa J.S. Bachin viulukonserttoa saatettiin pitää nerona ja ihmelapsena, vaikka kyseessä oli yksinkertaisesti ahkeran harjoittelun ja oikeanlaisen musikaalisen ympäristön tulos. Varhaisen iän kasvatuksella on suuri merkitys ihmisen oppimiskykyyn, persoonallisuuteen, herkkyyteen ja inhimillisyyteen.
Kertaaminen
Sinnikäs oikeiden asioiden harjoittelu johtaa lopulta hyviin tuloksiin: Vaikka vaikealta tuntuva asia ei sujuisi täydellisesti kymmenen harjoituskerran jälkeen, niin tuhannen kerran jälkeen voidaan siirtyä jo uusiin haasteisiin. Myös ennestään tuttuja asioita on kerrattava sen sijaan, että aina harjoiteltaisiin uusia ja vaikeampia taitoja. Tämänkin Suzuki perusteli vertauksella kielen oppimiseen: Kielitaito kehittyy käyttämällä lähinnä tuttuja sanoja ja lauseita, eikä jatkuvasti opettelemalla uusia ilmaisuja.
Muistin harjoittaminen
Muisti on tärkein oppimiskykyyn vaikuttava tekijä. Myös muistia voi kehittää, ja ahkeran harjoittelun tuloksena uudet asiat jäävät mieleen nopeasti. Lahjakkuuskasvatuksessa japanilaislapset kehittivät muistiaan mm. opettelemalla haiku-runoja ulkoa. Keskeisimpiä asioita on kuitenkin musiikin opiskelu korvakuulolta, ei nuoteista. Kappaleita on kuunneltu levyltä lukuisia kertoja, ennen kuin niitä lähdetään harjoittelemaan.
Kasvatetaan kunnollisia ihmisiä
Suzukin ensisijainen tavoite ei ollut kouluttaa ammattimuusikoita. Tarkoitus oli kouluttaa erinomaisia soittajia, lahjakkaita ja herkkiä ihmisiä, jotka kannattavat oikeita arvoja ja pärjäävät elämässä. Oikeanlainen musiikkikasvatus johtaa elinikäiseen musiikkiharrastukseen ja vahvistaa muitakin inhimillisiä osa-alueita.
Perintö

Suzuki-menetelmä on levinnyt laajalle. Vuonna 2014 arvioitiin, että menetelmää käyttää noin 8000 opettajaa, ja paraikaa menetelmällä opiskelee neljännesmiljoona soittajaa eri puolilla maailmaa.
Nuoria Suzuki-viulisteja.
Sivuavat kaaret

Sivuavat kaaret voivat olla seuraavia haloilmiöitä:
22 asteen sivuavat kaaret
46 asteen sivuavat kaaret
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sivuavat kaaret”, voi hakea sivunnimihaulla, laajalla sivunnimihaulla tai tekstihaulla.
Sivuaine

Sivuaine on yliopistotutkintoon kuuluva opintokokonaisuus, jonka opiskelija suorittaa pääaineen lisäksi. Tavallisesti sivuaine on jollain tavalla pääaineopintoja tukeva aine. Sivuaineen laajuus vaihtelee yliopistoittain ja saattaa laajuudeltaan olla yhtä suuri kuin pääaine.
Helsingin yliopistossa puhutaan nykyään sivuaineiden sijaan toisen tieteenalan opinnoista sekä pääaineiden sijaan koulutusohjelmista ja niiden opintosuunnista.
Shine a Light (Beady Eyen kappale)

| ”Shine a Light” Beady Eye |
| --- | --- | --- |

Singlen tiedot
 Albumilta: BE
 B-puoli: ”The World’s Not Set in Stone”
 Äänitetty : 2012–2013
 Julkaistu: 19. elokuuta 2013
 Formaatti: digitaalinen lataus, suoratoisto, 7 tuuman vinyyli, CD
 Tekijä(t): Liam Gallagher
 Tuottaja(t): Dave Sitek
 Tyylilaji: alternative rock
 Kesto: 05.04
 Levy-yhtiö: Beady Eye Records Columbia Records
Beady Eyen muut singlet
| ”Second Bite of the Apple” 2013 | ”Shine a Light” 2013 | ”Soul Love” 2013 |
Shine a Light on brittiläisen rockyhtye Beady Eyen kappale, joka julkaistiin kolmantena singlenä yhtyeen toiselta ja viimeiseksi jääneeltä albumilta BE 19. elokuuta 2013. Kappale on yhtyeen laulaja Liam Gallagherin kirjoittama ja sille tehtiin edellisten singlejen tapaan musiikkivideo.
”Shine a Light” ei yltänyt kotimaassaan Britannian singlelistalle. Singlen B-puolena julkaistiin myös Gallagherin kirjoittama ”The World’s Not Set in Stone”.
Kappaleet > Digitaalinen lataus ja suoratoisto

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Shine a Light | Gallagher | 5.04 |  |  |  |  |  |  |
| 2. | The World’s Not Set in Stone | Gallagher | 4.46 |  |  |  |  |  |  |
|  |  |  | 9.50 |  |  |  |  |  |  |
Kokoonpano

Liam Gallagher – laulu
Gem Archer – soolokitara
Andy Bell – rytmikitara
Chris Sharrock – rummut, lyömäsoittimet
Jeff Wootton – basso
Sinä kuulet sen soiton

| Sinä kuulet sen soiton |
| --- | --- |

Kirjailija:  Jenni Haukio
Kieli:  suomi
Genre:  runous
Kustantaja:  Savukeidas
Julkaistu:  2009
Ulkoasu:  sidottu
Sivumäärä:  62
ISBN:  978-952-5500-56-1

Edeltävä:  Siellä minne kuuluisi vihreää ja maata
Löydä lisää kirjojaKirjallisuuden teemasivulta
Sinä kuulet sen soiton on Jenni Haukion vuonna 2009 ilmestynyt runokokoelma.
Aiheesta muualla

Jouni Tossavainen: Sinä kuulet sen soiton[vanhentunut linkki]. Keskisuomalainen 27.10.2009.
Jenni Haukiolta tulossa uutta materiaalia. MTV3.fi 23.8.2010.
Matti Saurama: Kauniita kuvia, ponnetonta runoutta. Uutispäivä Demari 12.11.2009.
Sivukanavahyökkäys

Esimerkki yrityksestä purkaa RSA-salaus seuraamalla virrankäyttöä.
Sivukanavahyökkäys tarkoittaa tietoturvaan kohdistuvaa hyökkäystä, joka hyödyntää salausjärjestelmän vuotamaa tietoa. Esimerkkejä ovat ajoitus, virrankäyttö ja sähkömagneettiset tai akustiset päästöt.
Tietotekniikka perustuu kerroksille abstraktioita, jotka helpottavat suunnittelua. Hyökkääjä voi joissakin tapauksissa havainnoida eri kerroksien välisiä sivuvaikutuksia, jotka voivat rikkoa järjestelmän luottamusrajoja ja vuotaa tietoa sivukanavassa. Esimerkiksi toisen maailmansodan aikaan havaittiin kaukokirjoittimesta lähtevän sähkömagneettista vuotoa, jonka vuoksi sen ympärille oli varattava tyhjää tilaa. Vuonna 2004 esiteltiin keinoa kaapata kuva näyttökaapelista seuraamalla sähkömagneettista vuotoa. Matriisitulostimet päästävät ääntä, jonka perusteella tutkijat ovat onnistuneet toistamaan tulostimen kirjoittaman englanninkielisen tekstin. Vuonna 2001 esiteltiin keino seurata käyttäjän näppäinpainalluksia seuraamalla lähetettävien verkkopakettien ajoitusta. Menetelmä vähensi salasanan murtamiseen käytettävää työmäärää ja SSH-protokollaan ehdotettiin muutoksia.
Shineray

| Shineray |
| --- | --- |

Tunnuslause:  vauhdittaa kasvuasi
Infobox OKVirheellinen NIMI-arvo: 
Shineray Group on kiinalainen ajoneuvovalmistaja. Se valmistaa kaikennäköisiä ja -kokoisia moottoripyöriä , mopoja ja mönkijöitä. Shineray valmistaa nykyisin myös omaa automallia sekä oheistuotteita, kuten kypäriä ja muita ajovarusteita.
Shineray mönkijöitä myytiin suomen markkinoilla 2007-2012 vuosina. Suurimpina maahantuojina olivat tällöin Modularbox Oy sekä Veljekset Keskinen.
Suomessa myydyt mallit > Nelipyöräiset

ST 50cc
XY 250 Stixe
XY 250 automaatti
XY 300 ST-5E
Suomessa myydyt mallit > Kaksipyöräiset

XY 50cc
Skip Moore

Skip Moore on yhdysvaltalainen muusikko. Hän toimi The Ventures -yhtyeen alkuperäisenä rumpalina ja kuului yhtyeeseen vuosina 1958–1962. The Venturesin jälkeen hän on toiminut muun muassa sessiomuusikkona.
Shamshi-Adad V

Kuningas Shamshi-Adad V
Shamshi-Adad V toimi Assyrian kuninkaana arviolta vuosina 824–811 eaa.
Perhe

Hän oli Salmanassar III:n poika ja seuraaja. Hänellä oli vaimonaan kuningatar nimeltä Shammuramat (Tunnetaan myös nimellä Semiramis) Hänellä oli ainakin yksi poika, Adad-nirari III.
Valtakausi

Shamsi-Adadin hallituskauden ensimmäisinä vuosina oli vakavia taisteluja hänen isänsä Salmanassar III:n perinnöstä. Kapinaa johti Shamshi-Adadin veli Assur-Danin-pal, kapina oli puhjennut jo Salmanassar III:n hallituskauden lopulla ja jatkui Shamsi-Adadin viidenteen hallitusvuoteen saakka. Tällainen suvun sisäinen kiistely heikensi Assyrian valtakuntaa useiden vuosikymmenien ajan, kunnes Tiglat-Pileser III toi uudistuksia Assyrian hallintoon.
Myöhempinä vuosinaan Shamsi-Adad kampanjoi Mesopotamiassa Babyloniaa vastaan useampaan otteeseen.
Käännös suomeksi
Sonic the Hedgehog (8-Bit)

| Sonic the Hedgehog |
| --- | --- |
Kehittäjä:  Ancient
Julkaisija:  Sega
Taiteilija:  Ayano Koshiro Takefuni Yunoue
Säveltäjä:  Yuzo Koshiro
Pelisarja:  Sonic the Hedgehog
Julkaistu:  Master SystemNA 25. lokakuuta 1991EU 25. lokakuuta 1991 Game GearJP 28. joulukuuta 1991NA joulukuu 1991EU joulukuu 1991
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Sega Master System, Sega Game Gear, Nintendo GameCube, Virtual Console, PlayStation 2, Xbox
Lisää peliartikkeleitaVideopelien teemasivulla
Infobox OK  : 
Sonic The Hedgehog on  Ancientin kehittämä ja Segan julkaisema tasohyppelypeli. Peli kuuluu Sonic the Hedgehog -pelisarjaan ja se on vuonna 1991 Sega Master Systemille ja Sega Game Gearille. Peli on 8-bittinen versio 16-bittisestä Sonic the Hedgehog pelistä.
Vuonna 2008 peli uudelleenjulkaistiin Wii Virtual Console -pelinä.
Aiheesta muualla

Sonic the Hedgehog MobyGamesissa (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Siurgus Donigala

| Siurgus Donigala (Seùrgus Donigàla, Sriùgus Donigàlla) |
| --- | --- |
 Sijainti Etelä-Sardinian maakunnassa
 Siurgus Donigala
 Koordinaatit: 39.600°0′0″N, 9.187°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  76,39 km²
Korkeus:  452 m
Väkiluku:  1 992
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  SU
 
 http://www.comune.siurgusdonigala.ca.it 
Infobox OKVirheellinen NIMI-arvo: 
Siurgus Donigala (sardiksi Seùrgus Donigàla, Sriùgus Donigàlla) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 992 asukasta (vuonna 2016) ja sen pinta-ala on 76,39 neliökilometriä. Se sijaitsee 452 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Siurgus Donigala Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
South West Pennsylvania Magic

| South West Pennsylvania Magic |
| --- | --- |

Perustettu:  2014
Kaupunki:  Rostraver Township, Pennsylvania
Kotiareena:  Peter W. Foote Vietnam Veterans Memorial Arena
Sarjataso:  FHL
Värit:                     
Toimitusjohtaja:  Donn Hoffmann
Päävalmentaja:  Rod Davidson
Infobox OKVirheellinen NIMI-arvo: 
South West Pennsylvania Magic eli SWPA Magic on yhdysvaltalainen jääkiekkoseura, joka on kotoisin Rostraver Townshipista Pennsylvaniasta. 
Se pelaa FHL-liigaa.
Aiheesta muualla

South West Pennsylvania Magicin verkkosivut (Arkistoitu – Internet Archive) (englanniksi)
Simon Shelton

| Simon Shelton> Henkilötiedot |
| --- | --- |
Syntynyt: 13. tammikuuta 1966 Shepherd’s Bush, Lontoo, Yhdistynyt kuningaskunta
Kuollut: 17. tammikuuta 2018 (52 vuotta)
Ammatti:  näyttelijä, tuottaja
Näyttelijä
Aktiivisena:  1991–2018
Aiheesta muualla
IMDb 
AllMovie
Simon Shelton (13. tammikuuta 1966 Shepherd’s Bush, Lontoo, Yhdistynyt kuningaskunta – 17. tammikuuta 2018) oli englantilainen näyttelijä ja tuottaja [lähde? ].
Aiheesta muualla

Simon Shelton Internet Movie Databasessa. (englanniksi)
Signaali-kohinasuhde

Puhdasta sinisignaalia (jännite ajan funktiona).
Sinisignaaliin summattuna satunnaista kohinaa (jännite ajan funktiona). SNR kertoo kuvassa näkyvän signaalin ja kohinan suhteen.
Signaali-kohinasuhde (engl. signal-to-noise ratio; lyh. SNR tai S/N) on sähkötekniikkaan liittyvä käsite, jonka vertauskuvallinen käyttö on levinnyt muillekin elämän aloille. Signaali-kohinasuhteella (SNR) tarkoitetaan useimmiten järjestelmässä esiintyvän hyötysignaalin ja kohinasignaalin tehojen suhdetta. Se on tärkeä suure varsinkin elektroniikassa, radiotekniikassa ja tietoliikenteessä, joissa vastaanotettavan hyötysignaalin erottaminen kohinasta on oleellista.
Määrittäminen ja ilmaiseminen

Signaali-kohinasuhde määritellään signaalitehon Psignaali ja kohinatehon Pkohina suhteena:
Koska signaali-kohinasuhde on tehosuhde, se voidaan ilmaista desibeleinä
Sähkötekniikassa signaali-kohinasuhde määritetään usein tehon sijaan jännitteen avulla. Kun signaali ja kohina ovat läsnä samassa järjestelmän pisteessä, ne näkevät saman impedanssin.  Koska teho on
tehosuhde voidaan ilmaista signaalin ja kohinan RMS-jännitteiden (eli tehollisarvojen) suhteen avulla:
Mitä suurempi signaali-kohinasuhde on, sitä paremmin hyötysignaali on havaittavissa johtimessa. Vastaavasti mitä matalampi signaali-kohinasuhde on, sitä enemmän hyötysignaali peittyy kohinan alle. Tämän vuoksi on hyödyllistä esittää arvot suurimman saavutettavan signaalin voimakkuuden mukaan, jolloin saavutetaan korkein S/N-suhde.selvennä
Useimmissa tapauksissa kohina koostuu useista eri komponenteista. Koska kohinan aiheuttama häiriöjännite on satunnaista, kohinakomponenttien yhteenlaskettu teho on osakohinoiden tehojen summa ja eri kohinalähteiden yhdessä aiheuttama tehollinen kohinajännite saadaan laskemalla neliöllisesti yhteen osakohinoiden tehollisarvot.
Väljemmin määriteltynä signaali-kohinasuhdetta käytetään kuvaamaan halutun signaalin (esimerkiksi musiikin) erottuvuutta taustakohinasta. Mitä parempi signaali-kohinasuhde on, sitä vähemmän kohina häiritsee. Esimerkiksi puhelimissa signaali-kohinasuhteen halutaan olevan vähintään noin 12 dB ja hyvissä äänentoistolaitteissa vähintään 60 dB.
Digitaalisessa tiedonsiirrossa S/N-suhde määrittelee ylärajan käytettävissä olevalle tiedonsiirtonopeudelle (Shannonin–Hartleyn teoreema).
Kuvaannollisesti signaali-kohinasuhdetta käytetään myös kuvaamaan viestintäkanavien laatua, esimerkiksi keskustelufoorumin merkittävien viestien suhdetta sellaisiin viesteihin, joilla ei ole informaatioarvoa.
Aiheesta muualla

Kuvia tai muita tiedostoja aiheesta Signaali-kohinasuhde Wikimedia Commonsissa
Simon Standage

Simon Standage (s. 8. marraskuuta 1941 High Wycombe, Buckinghamshire, Englanti) on brittiläinen viulisti. Hän on erikoistunut barokin ja klassismin aikakausien musiikin tulkitsemiseen periodisoittimilla. Hän alkoi soittaa English Concert -kokoonpano solistina ja johtaa sitä sen perustamisen yhteydessä; tässä tehtävässä hän toimi vuoteen 1990 saakka. Hän toimi myös City of London Sinfoniassa samassa ominaisuudessa. Hän on levyttänyt muun muassa Wolfgang Amadeus Mozartin viulukonsertot Academy of Ancient Musicin kanssa ja tehnyt levytyksiä myös Collegium Musicum 90:n kanssa.
Vuonna 1981 Standage perusti Salomon-jousikvartetin, joka esittää klassismin ohjelmistoa aikakauden tyylillä. Opetustöitä hän on suorittanut Royal Academy of Musicissa, Franz Liszt -akatemiassa ja kesäkursseilla Euroopassa. Hänen saamiensa tunnustusten joukossa on Royal Academy of Musicin kunniajäsenyys vuodelta 2009. Standagen instrumentti on Giovanni Grancinon viulu Milanosta vuodelta 1685.
Aiheesta muualla

AllMusic: Simon Standage (englanniksi)
Seppo Leppävuori

Seppo Ilmari Leppävuori (s. 24. maaliskuuta 1939 Jyväskylä) on teknillisen fysiikan emeritusprofessori. Hän jäi vuonna 2004 eläkkeelle Oulun yliopistosta.
Henkilötiedot

Leppävuoren vanhemmat ovat rakennusmestari Martti Leppävuori ja Katri Leppänen. Hän valmistui ylioppilaaksi Iisalmen lyseosta 1958, Teknillisestä korkeakoulusta diplomi-insinööriksi vuonna 1965, tekniikan lisensiaatiksi vuonna 1968 ja tekniikan tohtoriksi 1981.
Leppävuori on  reservin luutnantti vuodelta 1968.